open-index/open-wikipedia-markdown huggingface dataset:
The Vegetarians of Love

** The Vegetarians of Love** on Bob Geldofin studioalbumi vuodelta 1990.

## Kappaleet

## Kokoonpano

### The Vegetarians of Love -yhtye

* Bob Geldof – akustinen ja sähkökitara, laulu ja taustalaulu
* Pete Briquette – basso, kosketinsoitin
* Phil Palmer – akustinen ja sähkökitara
* Geoff Richardson – alttoviulu, sähkö- ja akustinen kitara, klarinetti, saksofoni, nokkahuilu, tinapilli, ukulele
* Steve Fletcher – piano, urut
* Alan Dunn – harmonikka, urut
* Rupert Hine – piano, kosketinsoitin, lyömäsoittimet, taustalaulu
* Bob Loveday – viulu, tinapilli, basso

### Vierailijat
* Gerry Moffett – sähkökitara
* Paul Carrack – urut
* Geoff Dugmore – rummut ja lyömäsoittimet
* Kevin Godley – taustalaulu
* Cameron Jenkins – saksofoni kappaleessa 2
* Gordon Bonnar – kitara kappaleessa 7
* David A. Stewart – kitara kappaleessa 2

### Tuotanto
* Rupert Hine - tuottaja
* Stephen W. Tayler - äänittäjä, miksaaja
* Andrew Scarth - äänittäjä
* Emmanuel Taylor - apulaisäänittäjä
* Stewart Emery  - apulaisäänittäjä
* Cameron Jenkins - miksaaja
* Pete Briquette - demojen tuottaja

## Lähteet
Star Trek: 25th Anniversary

**Star Trek: 25th Anniversary** on Interplay Productionsin kehittämä ja julkaisema seikkailupeli. Peli on julkaistu vuonna  DOSille, vuonna 1992 Macintoshille ja vuonna 1993 Amigalle.

Pelille on julkaistu seuraaja *[[Star Trek: Judgment Rites]]*.

## Pelaaminen
Peli on jaettu seitsemään kappaleeseen itsenäisillä tarinoilla. Tarinat ovat lyhyitä ja seuraavat tyypillisiä juonia joita alkuperäisessä *[[Star Trek (alkuperäinen sarja)|Star Trek]]* -televisiosarjassa on nähty. Pelissä on seikkailupelille tyypillisiä osuuksia sekä joitakin avaruustaisteluita. Pelin CD-ROM -julkaisuversiossa on mukana ääninäyttelyä sarjan alkuperäisiltä näyttelijöiltä.

## Vastaanotto
Pelin Amiga-versio sai *[[CU Amiga]]* -lehden arvostelussa arvosanaksi 86 %.

Pelin Amiga-versio sai *[[Amiga Format]]* -lehden arvostelussa arvosanaksi 50 %.

## Muut versiot
Samalla nimellä on julkaistu erilaiset pelit myös Game Boylle ja Nintendo Entertainment Systemille (NES).

## Lähteet

## Aiheesta muualla
* 
*
Jutta Jyrkkä

**Jutta Jyrkkä** (s. 22. maaliskuuta 2004 Kempele) on suomalainen pesäpalloilija. Jyrkkä edustaa Superpesiksessä pelaavaa Rauman Feraa.

## Lähteet
Enni Pellikka

**Enni Pellikka** (s. 20. joulukuuta 2007) on suomalainen pesäpalloilija. Pellikka edustaa Superpesiksessä pelaavaa Mailattaria.

## Saavutukset
* 1 Tyttöjen Superpesiksen SM-pronssi: 2025
* Tyttöjen Superpesiksen Itä-Länsi: 2024, 2025
* C-Tyttöjen SM-hopea: 2021

## Lähteet
Roosa Lappalainen

**Roosa Lappalainen** (s. 19. helmikuuta 1999 Siilinjärvi) on suomalainen pesäpalloilija. Lappalainen edustaa Ykköspesiksessä pelaavaa Kuusankosken Puhtia.

## Saavutukset
* Tyttöjen Superpesiksen Itä-Länsi: 2018

## Lähteet
Call of Cthulhu (vuoden 2018 videopeli)

**Call of Cthulhu** on Cyanide Studion kehittämä ja Focus Home Interactiven julkaisema toimintaseikkailupeli. Peli on julkaistu vuonna  PlayStation 4:lle, Windowsille ja Xbox Onelle, sekä seuraavana vuonna Nintendo Switchille.

## Pelaaminen
Peli on sovitus H.P. Lovecraftin luomasta myytistä. Peli sijoittuu vuoteen 1924 ja päähenkilö on yksityisetsivä Edward Pierce, joka matkaa Darkwater Islandille selvittämään Hawkingin perheen kuolemia. Peliä on kutsuttu enemmän etsiväpeliksi kauhuympäristössä kuin selviytymiskauhupeliksi. Pelissä ei ole varsinaista taistelumekanismia ja päähenkilö on harvoin todellisessa vaarassa. Kirjallisuuden sijaan peli seuraa lähemmin kynällä ja paperilla pelattavaa roolipeliä *[[Cthulhun kutsu (roolipeli)|Cthulhun kutsu]]*.

## Vastaanotto
Peli sai IGN:n arvostelussa arvosanaksi 8.6/10.

Peli sai *[[Game Informer]]in* arvostelussa arvosanaksi 6.75/10.

## Lähteet

## Aiheesta muualla
*
Playing with Fire (Blackpinkin kappale)

**Playing With Fire** () on eteläkorealaisen Blackpink-yhtyeen kappale, joka julkaistiin 1. marraskuuta 2016 yhdessä ”Stayn” kanssa singlealbumilla *[[Square Two]]*. Kappaleen kirjoittivat ja tuottivat Teddy Park ja R.Tee.

## Lähteet
Jun Märkl

**Jun Märkl** (s. 11. helmikuuta 1959 München) on saksalainen kapellimestari.

Märklin isä oli viulisti ja äiti pianisti. Märkl sai lapsena sekä viulun- että pianonsoiton opetusta. Vuodesta 1978 hän opiskeli Hannoverin musiikkikorkeakoulussa viulun- ja pianonsoittoa sekä Sergiu Celibidachen johdolla orkesterinjohtoa. Hän jatkoi orkesterinjohdon opintojaan Michiganin yliopistossa opettajanaan Gustav Meier. Märkl voitti vuonna 1986 Deutscher Musikratin orkesterinjohtokilpailun. Hän pääsi vuonna 1987 Bostonin sinfoniaorkesterin stipendin turvin Tanglewoodiin opiskelemaan Leonard Bernsteinin ja Seiji Ozawan johdolla. Märkl sai vuonna 1991 nimityksen Saarländisches Staatstheaterin musiikilliseksi johtajaksi. Hän siirtyi vuonna 1994 musiikilliseksi johtajaksi Nationaltheater Mannheimiin, jossa hän työskenteli vuoteen 2000 saakka.

Märkl teki Royal Opera House -debyyttinsä vuonna 1996 johtamalla Richard Wagnerin *[[Jumalten tuho]]n*. Metropolitan-oopperassa hän debytoi vuonna 1998 johtamalla Giuseppe Verdin *[[Trubaduuri (ooppera)|Trubaduurin]]*. Märkl toimi vuosina 2005–2011 Orchestre national de Lyonin musiikillisena johtajana ja vuosina 2007–2012 Leipzigin radion MDR-sinfoniaorkesterin pääkapellimestarina. Hän oli vuosina 2014–2017 Euskadiko Orkestran pääkapellimestari. Märkl on 2020-luvulla työskennellyt pääkapellimestarina ja musiikillisena johtajana Residentie-orkesterissa, Malesian filharmonisessa orkesterissa, Taiwanin kansallisessa sinfoniaorkesterissa ja Indianapolisin sinfoniaorkesterissa.

Märkl on uransa aikana tehnyt kymmeniä levytyksiä muiden muassa Claude Debussyn, Robert Schumannin ja Toshio Hosokawan teoksista. Hän sai Ordre des Arts et des Lettres’n ritarin arvon vuonna 2012.

## Lähteet
Yleisluistelun Euroopan-mestaruuskilpailut 1960

**Pikaluistelun [[Pikaluistelun Euroopan-mestaruuskilpailut|EM-kilpailut]] 1960** käytiin 23. -24. tammikuuta Oslon Bislettillä. Kilpailu käytiin vain miesten sarjassa ja mitalit jaettiin neljän matkan yhteispisteiden perusteella. Kilpailut olivat juuri ennen Yhdysvalloissa järjestettyjä Squaw Valleyn olympialaisia.

Itä-Saksan pikaluistelijat eivät osallistuneet kisoihin, koska Norja ei suostunut liputtamaan heidän osallistumaan Itä-Saksan lipulla. 
 
## Tulokset

## Lähteet
*Vuoden 1960 (hollanniksi)

## Viitteet
Gustav Meier

**Gustav Meier** (1929 Wettingen – 27. toukokuuta 2016 Ann Arbor, Michigan) oli sveitsiläissyntyinen kapellimestari ja orkesterinjohdon opettaja, joka asui vuodesta 1957 lähtien Yhdysvalloissa.

Meier opiskeli vuodesta 1944 lähtien konservatoriossa pääaineinaan pianon- ja trumpetinsoittoa. Vuonna 1950 hän aloitti konservatoriossa kaksivuotisen orkesterinjohtokoulutuksen. Meier jatkoi orkesterinjohdon opintojaan Wienissä vuonna 1955 ja Tanglewoodissa Yhdysvalloissa vuonna 1957. Hän liittyi Aaron Coplandin suosittelemana Yalen yliopiston henkilökuntaan vuonna 1960. Hän siirtyi opettamaan Eastman School of Musiciin vuonna 1974 ja Michiganin yliopistoon vuonna 1976. Meier oli Lansingin sinfoniaorkesterin musiikillinen johtaja vuosina 1978–2006. Hän esiintyi säännöllisesti vierailevana kapellimestarina eri maanosissa. Hän johti muun muassa Elliott Carterin Kaksoiskonserton kantaesityksen.

Meier johti Tanglewoodin orkesterinjohtoseminaaria vuosina 1980–1996. Hän piti mestarikursseja eri puolilla maailmaa. Jäätyään eläkkeelle Michiganin yliopistosta vuonna 1997 hän opetti Peabody Institutessa kesään 2015 saakka. Meierin johdolla opiskelivat muiden muassa Marin Alsop, Antonio Pappano, Bobby McFerrin, Yakov Kreizberg, Rico Saccani, Carl St.Clair ja Jun Märkl. Meier sai Harvardin yliopiston Luise Vosgerchian -opetuspalkinnon vuonna 1988, Ditsonin kapellimestaripalkinnon 1995 ja Max Rudolf -palkinnon 1999. Hänelle myönnettiin lisäksi kunniatohtorin arvot Fairfield Universitysta, Kalamazoo Collegesta ja Michiganin osavaltionyliopistosta. Meier julkaisi kirjan *The Score, the Orchestra and the Conductor* (2009). Hän kuoli syöpään kotonaan Ann Arborissa toukokuussa 2016.

## Lähteet
Minna Liusvaara

**Minna Liusvaara** (s. 31. tammikuuta 1997 Oulu) on suomalainen pesäpalloilija. Liusvaara edustaa Superpesiksessä pelaavaa Mailattaria.

## Lähteet
Veera Tyynelä

**Veera Tyynelä** (s. 10. toukokuuta 2001 Seinäjoki) on suomalainen pesäpalloilija. Tyynelä edustaa Superpesiksessä pelaavaa Mailattaria.

## Lähteet
Iiro Hyvönen

**Iiro Hyvönen** (s. 1. huhtikuuta 1998 Jyväskylä) on suomalainen pesäpalloilija. Hyvönen edustaa Suomensarjassa pelaavaa Vaasan Mailan Junioreita.

## Saavutukset
* 2 B-poikien Itä-Länttä: 2014, 2015

## Lähteet
Rårup

**Rårup** on taajama Hedenstedin kunnassa Tanskassa. Taajamassa oli 451 asukasta vuoden 2025 alussa.

## Väestökehitys

## Lähteet

## Aiheesta muualla
Stenderup

**Stenderup** voi tarkoittaa seuraavia Tanskan paikkoja:

* Stenderup, taajama Billundin kunnassa
* Stenderup, taajama Hedenstedin kunnassa
* Sønder Stenderup, taajama Koldingin kunnassa.
Sinä iltana

**Sinä iltana** () on vuonna 2025 julkaistu lyhytelokuva, jonka on ohjannut Onni Tommola. Elokuvan päähenkilöt Minna ja Leo tapaavat toisensa sattumalta baarissa. Illan hämärtyessä alkaa heidän välilleen muodostua jotain.

## Lähteet

## Aiheesta muualla
* Elokuva YouTubessa
* Elokuvan traileri YouTubessa
*
Alyssa Diaz

**Alyssa Elaine Diaz** (s. 7.syyskuuta 1985) on yhdysvaltalainen näyttelijä. Hänet tunnetaan rooleistaan televisiossa, kuten *Celia Ortega* sarjassa As the World Turns, *Jasmine* sarjassa *The Nine Lives of Chloe King*, *Gloria Cruz* sarjassa Army Wives, *Teresa* sarjassa Ray Donovan, *Dariela Marzan* sarjassa Zoo sekä etsivä *Angela Lopez* sarjassa The Rookie.

## Varhainen elämä
Diaz syntyi Northridgen kaupunginosassa Los Angelesissa, Kaliforniassa ja hänellä on kolumbialaisia sekä meksikolaisia sukujuuria.

## Ura
Diaz on näyttelijä, joka tunnetaan toistuvista rooleistaan useissa televisiosarjoissa, kuten Army Wives, Ray Donovan ja saippuasarjassa As the World Turns. Hänen läpimurtoelokuvaroolinsa oli uudelleenfilmatisoinnissa Red Dawn. Diaz on esiintynyt myös vierailevana tähtenä useissa sarjoissa, kuten Southland, CSI: NY ja *Lie to Me*. Hän näytteli elokuvassa *How the Garcia Girls Spent Their Summer* sekä televisioelokuvissa *Ben 10: Alien Swarm* ja *The Jensen Project*.

Vuonna 2011 Diaz sai pääroolin *Jasminena* ABC Familyn sarjassa *The Nine Lives of Chloe King.* Vuonna 2012 hänet kiinnitettiin toistuvaan rooliin *Gloria Cruziksi* sarjaan Army Wives. Hän siirtyi vakituiseksi näyttelijäksi sarjan seitsemännelle kaudelle, joka alkoi maaliskuussa 2013. Diaz on esiintynyt myös sarjassa Vampyyripäiväkirjat (The Vampire Diaries).

Maaliskuussa 2016 Diaz sai vakituisen roolin *Darielana* CBS:n draamasarjan Zoo toisella kaudella. Vuonna 2018 hän esitti *Mika Camarenaa*, huumepoliisi *Kiki Camarenan* vaimoa, Netflixin sarjassa . Tällä hetkellä Diaz näyttelee ensiluokkaista etsivää *Angela Lopezia* ABC:n draamasarjassa The Rookie.

## Yksityiselämä
Diaz on kihloissa laulaja-lauluntekijä Gustavo Galindon kanssa. Hän ilmoitti 28. joulukuuta 2020 Instagramissa, että he olivat saaneet pojan, heidän toinen lapsensa Elliana Raelynn Diaz syntyi 6.lokakuuta 2024. Hänen raskautensa kirjoitettiin osaksi hänen esittämänsä Angela Lopezin tarinaa sarjassa The Rookie.

## Lähteet
Svyrydenkon hallitus

**Svyrydenkon hallitus** on 17. heinäkuuta 2025 muodostettu Ukrainan hallitus, jota johtaa pääministeri Julija Svyrydenko. Hän luonnehti hallitustaan viime aikojen pienimmäksi ministerien lukumäärällä mitattuna. Hallituksessa on 13 miestä ja neljä naista, joista kulttuuriministeri on nimitetty tehtäväänsä virkaatekevänä. Ulko- ja puolustusministerin Ukrainan parlamentti nimitti presidentin ehdotuksesta. 
## Hallituksen kokoonpano

## Lähteet
Luhangan paloasema

**Luhangan paloasema** sijaitsee Luhangassa osoitteessa Mämminiementie 1. Se toimii Keski-Suomen pelastuslaitoksen alaisuudessa. Asemalla toimii osa-aikainen palokunta, PVPK. Vuonna 2021 palokunnassa toimineet toivat esille huolensa Keski-Suomen pelastuslaitoksen antamasta tuesta toiminnalle. Asiasta kirjelmöitiin Luhangan kunnanhallitukselle ja se pyysi lausuntoa Keski-Suomen pelastuslaitokselta palokunnan tilanteesta. Ongelmana oli palokuntalaisten pieni määrä ja väsyminen.

## Lähteet

## Aiheesta muualla

* Keski-Suomen pelastuslaitos (verkkosivut)
Jämsänkosken paloasema

**Jämsänkosken paloasema** toimii Jämsässä Jämsänkosken taajamassa osoitteessa Tiilikantie 11 a. Se toimii Keski-Suomen pelastuslaitoksen alaisuudessa. Paloasemalla toimii vapaaehtoinen palokunta, Jämsänkosken VPK, joka on perustettu vuonna 1904 ja toimii Keski-Suomen pelastuslaitoksen ensilähdön palokuntana. Hälytysosastoon kuuluu noin 30 henkeä ja hälytyksiä sillä on vuodessa keskimäärin 50. Paloasemalla toimii myö veteraani- sekä nuoriso-osasto.

## Lähteet

## Aiheesta muualla

* Keski-Suomen pelastuslaitos (verkkosivut)
* Jämsänkosken VPK (verkkosivut)
Morsø Folkeblad

**Morsø Folkeblad** oli tanskalainen sanomalehti, joka ilmestyi Nykøbing Morsissa. Se perustettiin vuonna 1877 ja lakkautettiin kannattamattomana vuonna 2019. Sen toimituksesta tuli tällöin osa *[[Nordjyske]]*-lehteä.
## Lähteet

¨
321 Florentina

**321 Florentina (A891 TC)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,75 astronomisen yksikön ja etäisimmillään 3,02 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 

## Lähteet
Kenian parlamentti

**Kenian parlamentti** on Kenian lakiasäätävä elin. Se koostuu 349-paikkaisesta alahuoneesta (kansalliskokous) ja 67-paikkaisesta ylähuoneesta (senaatti).

## Lähteet
Kesälahden Urheilijat

**Kesälahden Urheilijat** (lyh. **KesU**) on vuonna 1933 perustettu kiteeläinen urheiluseura. Seuran lajivalikoimaan kuuluvat nykyisin pesäpallo, melonta, kuntoilu, voimanosto, lentopallo, hiihto ja suunnistus. Pesäpallossa Kesälahden Urheilijat on pelannut toiseksi korkeimmalla sarjatasolla Suomensarjassa vuosina 1957–1958 sekä kolmanneksi korkeimmalla sarjatasolla vuosina 1993 ja 2000.

## Katso myös
* Pohjois-Karjalan urheilu

## Lähteet
Jääsken Kirijät

**Jääsken Kirijät** (lyh. **JäKi**) on vuonna 1914 perustettu imatralainen urheiluseura. Seuran tausta on luovutetussa Karjalassa Jääsken kunnassa. Seuran lajivalikoimaan on kuulunut muun muassa pesäpallo, jossa seura on pelannut korkeimmallaan toiseksi korkeimmalla sarjatasolla Suomensarjassa 12 kauden ajan vuosina 1945 ja 1947-1957.

## Katso myös
* Etelä-Karjalan urheilu

## Lähteet
Hämeen Pesä-Haukat

**Hämeen Pesä-Haukat** (lyh. **HPH**) oli vuonna 1995 perustettu tamperelainen urheiluseura. Pesäpallossa Hämeen Pesä-Haukat pelasi korkeimmallaan toiseksi korkeimmalla sarjatasolla Ykköspesiksessä neljän kauden ajan vuosina 1996-1999. Vuonna 1997 suunniteltiin Pesä-Haukkojen nostamista pääsarja Superpesikseen villin kortin turvin, mutta seura päätti lopulta olla anomatta Superpesis-paikkaa.

## Katso myös
* Tampereen urheilu

## Lähteet
Monsures

**Monsures** on kunta Pohjois-Ranskassa Sommen departementissa Hauts-de-Francen alueella. Se sijaitsee Sellejoen varrella, noin 24 kilometriä Amiensin kaupungista lounaaseen.

Kunnan alueella oleva linna Château de Monsures on rakennettu 1600-luvun jälkipuoliskolla. Linnaan on tehty muutostöitä 1700-luvun lopulla ja 1800-luvun alussa. Linnan vieressä on 1400-luvulla rakennetun linnoituksen jäänteet. Molemmat on luokiteltu historialliseksi muistomerkiksi. Linna on yksityisomistuksessa.

## Aiheesta muualla

## Lähteet
Ruskeasuon varikko

**Ruskeasuon varikko** on Helsingin Vanhalla Ruskeasuolla sijaitseva varikkoalue, joka palvelee raitiovaunu- ja linja-autoliikennettä. Varikko sijaitsee Hakamäentien varrella, Keskuspuiston laidalla lähellä Mannerheimintien loppupään suurta risteysaluetta. Läntisen varikkorakennuksen yläkerrassa sijaitsee lisäksi Arena Centerin salibandyhalli.

## Historia
Ruskeasuon linja-autovarikko valmistui alun perin vuonna 1960 ja se sisälsi noin 46&nbsp;500 neliömetriä säilytys- ja korjauspinta-alaa sekä noin 600 neliömetrin kokoisen pesuhallin. Kaupungin liikennelaitos siirsi 1960-luvun alussa sinne pääkonttorinsa Eteläesplanadilta niin sanotusta Bensowin talosta. Tontilla oli varikkorakennusten lisäksi paljon säilytys- ja pysäköintitilaa taivasalla.

2000-luvun puolivälissä alkuperäiset varikkorakennukset purettiin ja korvattiin monikerroksisella hybridirakennuksella. Hankkeessa haluttiin tehostaa maankäyttöä ja mahdollistaa uuden toimitilarakentamisen alueelle. Vuonna 2007 valmistuneeseen rakennukseen sijoittui Helsingin Bussiliikenne Oy:n päätoimipiste, pysäköintitilaa henkilöautoille betonikannelle ja noin 6&nbsp;600 neliömetrin salibandykeskus. Se sisältää kaksi pienempää sählykenttää ja neljä täysikokoista salibandykenttää; pääkentällä on 450 hengen katsomo. Tontin itäosa jätettiin puretun rakennuksen tieltä linja-autojen ulkosäilytykseen.

Itäosan säilytyskentän tilalle valmistui vuonna 2024 varikon uudisosa, ja se on Suomen ensimmäinen yhdistetty raitiovaunu- ja linja-autovarikko. Alakertaan mahtuu 80 raitiovaunua ja yläkertaan betonikannelle 220 linja-autoa. Varikkoa varten rakennettiin uudet kiskot Nauvontielle, jotka yhdistävät sen Mannerheimintiehen. Ruskeasuo on rakenteilla olevan uuden Koskelan varikon kanssa toinen Helsingin raitioliikenteen kahdesta päävarikosta.

## Kuvia

Tiedosto:Liikennelaitoksen Ruskeasuon linja-autovarikko - DHKL-81 - hkm.HKMS000005-km0025ol.jpg|Ilmakuva varikkoalueesta 1970-luvulta.
Tiedosto:Liikennelaitoksen Ruskeasuon linja-autovarikko, korikorjaamo - DHKL-82 - hkm.HKMS000005-km0025oy.jpg|Linja-autojen korjaamotiloja 1970-luvulla.
Tiedosto:Ruskeasuo bus depot and floorball centre (Vanha Ruskeasuo, Helsinki, Finland) Jul 18, 2025.jpg|Vuonna 2007 valmistunut hybridirakennus sisältää myös toimistotiloja.
Tiedosto:Ruskeasuo bus and tram depot tram entrance (Vanha Ruskeasuo, Helsinki, Finland) Jul 18, 2025.jpg|Raitiovaunujen sisäänkäynti uuteen varikkorakennukseen. Linja-autokansi on yhdistetty kävelysillalla toisen rakennuksen pysäköintikannelle.
Tiedosto:Yutong U12 electric bus (Koiviston Auto) at Ruskeasuo depot (Helsinki, Finland) Aug 23, 2025.jpg|Koiviston Auton sähköbussi lähtee varikon bussikannelta.


## Katso myös
* Töölön raitiovaunuvarikko

## Lähteet
Keravan Pallo-Toverit

**Keravan Pallo-Toverit** (lyh. **KPT**) oli vuosina 1956-1960 toiminut keravalainen urheiluseura. Pesäpallossa Keravan Pallo-Toverit pelasi korkeimmallaan toiseksi korkeimmalla sarjatasolla Suomensarjassa kahden kauden ajan vuosina 1958-1959. Seura yhdistyi vuonna 1960 perustettuun Keravan Pallokerhoon.

## Katso myös
* Uudenmaan urheilu

## Lähteet
Lohjan Louhi

**Lohjan Louhi** on vuonna 1901 perustettu lohjalainen urheiluseura. Seuran lajivalikoimaan kuuluu nykyisin hiihto, pöytätennis, keilailu ja lentopallo. Aikaisemmin seuran lajivalikoimaan on kuulunut muun muassa pesäpallo, jossa seura on pelannut korkeimmillaan toiseksi korkeimmalla sarjatasolla Suomensarjassa viiden kauden ajan vuosina 1951-1955. 

Seuran tunnetuimpia urheilijoita ovat olympialalaisissa edustaneet Runar Holmberg, Kauko Lusenius, Ulla Maaskola, Marjut Rolig-Lukkarinen sekä Ari Salin.

## Katso myös
* Uudenmaan urheilu

## Lähteet
Koskenpään paloasema

**Koskenpään paloasema** sijaitsee Jämsässä Koskenpään kylässä osoitteessa Petäjävedentie 4. Se toimii Keski-Suomen pelastuslaitoksen alaisuudessa*.* Paloasemalla toimii Koskenpään Vapaaehtoinen Palokunta r.y.

## Lähteet

## Aiheesta muualla

* Keski-Suomen pelastuslaitos (verkkosivut)
Vyöry

**Vyöry** on suomalaisen laulaja-lauluntekijä Rebekka Holin kolmas studioalbumi. Se julkaistiin 12. syyskuuta 2025. Albumin julkaisivat yhteistyössä Booa Music ja Vallila Music House.

Albumin ensimmäinen single “Saippuoita haistelemaan” julkaistiin toukokuussa 2025 ja toinen single “Tämä kirahvi” saman vuoden elokuussa. Kappaleesta “Päässäni on koira“ julkaistiin Tii Taxellin kuvaama musiikkivideo.

Albumin kappaleiden sanoituksiin sisältyvät muun muassa eläinaiheet, ihmissuhteet, yhteiskuntakritiikki ja eskapismi. Moni kappaleista on saanut innoituksensa kirjoista ja elokuvista. *Vyöryä* on luonnehdittu edellisenä vuonna julkaistua *[[Kukkaan]]*-albumia hieman tummasävyisemmäksi.

## Kappaleet
#
#
#
#	
#
#
#
#
#
#

## Kokoonpano ja muut tekijät
* Laulu, piano ja akustinen kitara: Rebekka Holi
* Sähkökitara: Meri Wallenius
* Basso: Santeri Kettu
* Rummut: Tuomas Karlsson
* Taustalaulut: Rebekka Holi, Meri Wallenius ja Tuomas Karlsson
* Flyygelitorvi: Taneli Mikkola
* Sovitukset: Rebekka Holi, Santeri Kettu, Meri Wallenius, Tuomas Karlsson ja Erno Laitinen
* Äänitys ja miksaus: Erno Laitinen
* Tuotanto: Erno Laitinen ja Rebekka Holi
* Masterointi: Aleksis Raivio
* Kansitaide: Valreza – collective
* Etukannen valokuva: Aleksi Jaakola
* Takakannen valokuva: Viivi Päiväsaari
* Kannen taitto ja asettelu: Siiri Luukkonen

## Arvostelut
* Helsingin Sanomat: 

## Lähteet
336 Lacadiera

**336 Lacadiera (A892 SA)** on suuri päävyöhykkeen asteroidi, joka kiertää Marsin ja Jupiterin välisellä vyöhykkeellä. Asteroidi kiertää Auringon ympäri  (noin ) kiertoradalla, joka on lähimmillään 2,04 astronomisen yksikön ja etäisimmillään 2,47 astronomisen yksikön päässä Auringosta. Asteroidi on läpimitaltaan noin . Pyörähdysaika akselin ympäri on . 

Asteroidin spektrityyppi on D-luokkaa Tholenin järjestelmässä. Radiometrisen mittauksen (IRAS) mukaan sen läpimitta on noin .

## Lähteet
Naisten yleisluistelun maailmanmestaruuskilpailut 1960

Naiset kilpailivat Östersundissa, Norjassa yleisluistelun maailmanmestaruudesta 30.-31. tammikuuta 1960. Kisoihin otti osaa 28 luistelijaa 10 maasta. 

## Tulokset

:  * = kaatui
:  NC = ei jatkoon eli viimeiselle matkalle
:  NS = ei startannut
:  DQ = diskvalifioitu

* Speed Skating - World Allround Championships - 1957
Hallin paloasema

**Hallin paloasema** sijaitsee Jämsässä Hallin taajamassa osoitteessa Opinkuja 1. Se toimii Keski-Suomen pelastuslaitoksen alaisuudessa. Asemalla toimii vapaaehtoinen palokunta, Kuoreveden VPK ry.

## Lähteet

## Aiheesta muualla

* Keski-Suomen pelastuslaitos (verkkosivut)
Keravan Toverit

**Keravan Toverit** (lyh. **KT**) oli vuonna 1932 perustettu keravalainen urheiluseura. Seura oli Työväen Urheiluliiton yleisseura. Pesäpallossa Keravan Toverit pelasi korkeimmallaan toiseksi korkeimmalla sarjatasolla Suomensarjassa viiden kauden ajan vuosina 1952–1953 ja 1955–1957. 

## Katso myös
* Uudenmaan urheilu

## Lähteet
Crèvecœur-le-Grand

**Crèvecœur-le-Grand** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 23 kilometriä Beauvais’n kaupungista pohjoiseen.

## Historia
Kaupunkia hallitsi vuodesta 1157 lähtien Crèvecœurin suku, jonka tunnetuin henkilö oli Ranskan marsalkka Philippe de Crèvecœur d'Esquerdes.

Vuonna 1517 Crèvecœurin herraksi tuli Bonnivet'n herra Guillaume Gouffier. Hän oli Ranskan amiraali ja kuninkaan lapsuudenystävä. Hän toivotti Ranskan kuningas Frans I:n tervetulleeksi Crèvecœuriin valmistautumaan Camp du Drap d'Or’n kentällä Englannin kuningas Henrik VIII:n kanssa pidettävään tapaamiseen, jonka tarkoituksena oli sinetöidä rauha englantilaisten kanssa.

1500-luvun lopulla kaupunki joutui ryöstelyiden sotien runtelemaksi, ja vuonna 1790 kaupungissa riehui suuri tulipalo. 1800-luvulla Crèvecœur-le-Grandista tuli merkittävä tekstiiliteollisuuskaupunki. Lisäksi kaupungissa järjestettiin lukuisia markkinoita, kuten vieläkin järjestettävät Saint-Martinin karjamarkkinat.

Kaupunki joutui molempien maailmansotien jalkoihin. Ensimmäisessä maailmansodassa se sijaitsi alle 40 kilometrin päässä rintamasta. Toisessa maailmansodassa kaupunki kärsi raskaita saksalaispommituksia 20. toukokuuta ja 7. kesäkuuta 1940, joista jälkimmäinen tuhosi kaupungin keskustan.

## Nähtävyyksiä
Crèvecœur-le-Grandin rautatieasemalla on Musée des tramways à vapeur et des chemins de fer secondaires français (MTVS) -rautatiemuseon kohde, joka on osa vanhaa kapearaiteista Saint-Omer-en-Chaussée – Vers linjaa. Rataa on entisöity ja rakennettu uudelleen. Siitä on valmiina osuus Crèvecœur-le-Grandista Rotangyn kaupunkiin, ja tarkoituksena on jatkaa rata Saint-Omer-en-Chausséen kaupunkiin. Rataa liikennöimään on hankittu ja entisöity vanhaa kalustoa.

## Lähteet

## Aiheesta muualla
Gahniitti

**Gahniitti** (ZnAl2O4), nimeltään myös **automoliitti** tai **sinkkispinelli**, on oksidimineraaleihin kuuluva mineraali. Kidejärjestelmä on kuutiollinen, kiteet voivat kaksostua ja olla myös trigonisia.

Mineraali on väriltään vihertävä tai sinertävänvihreä. Viiru on vihreä ja murros on epäselvä simpukkamurros. Mineraali on läpikuultava, mutta reunoiltaan se on kokonaan läpinäkymätön. Gahniitti on yleensä kiteinä tai rakeina, ja se on lasin- tai rasvankiiltoinen.

Gahniittia esiintyy upaesiintyminä tai graniittipegmatiiteissä ja metamorfisissa kivissä. Sitä esiintyy samoissa paikoissa lyijyhohteen, sinkkivälkkeen ja magnetiitin kanssa. Sitä on löydetty pieninä rakeina Falunista Ruotsista, Silberbergistä Saksasta ja Tiriolosta Italiasta. Suurikokoisina kiteinä sitä on löydetty Yhdysvalloista Franklinin ja Sterling Hillin kaivoksista. Sitä on löydetty myös metamorfoituneista kalkkikivistä, rapakivistä ja kordieriittipitoisesta gneissistä.

## Lähteet

## Aiheesta muualla
* Webmineral: Gahnite Mineral Data 
* Mindat: Gahnite 
* Handbook of Mineralogy: Gahnite (pdf)
Loistosormikokki

**Loistosormikokki** (*Dactylopus kuiteri*)on merikokkeihin kuuluva kalalaji. Lajia tavataan lämpimistä vesistä Intian valtamerestä.

## Koko ja ulkonäkö
Loistosormikokki voi kasvaa suurimillaan noin 15 cm pitkäksi. Ruumiinrakenteeltaan laji on pitkänomaisen sukkulamainen sekä leveäpäinen. Kalan ensimmäinen selkäevä on hyvin pitkä ja sen etuosa on hyvin korkea. Loistosormikokin rintaevät ovat viuhkamaiset ja niissä on muuta erillinen ruoto. Lajin vaaleaa ruumista kirjovat ruskeat satulakuviot ja siniset täplät. Ensimmäisessä selkäevässä on silmätäplä, ja toinen selkäevä on mustan- ja oranssinkirjava. Pyrstöevässä on mustaa oranssia ja sinistä.

## Levinneisyys ja elintavat
Loistosormikokkia tavataan Filippiineilta Balille ulottuvalta alueelta sekä Andamaaneilta ja Nikobaareilta. Laji elää koralliriutoilla sekä meriheinää kasvavilla muta- tai hiekkapohjaisilla alueilla ja jokisuistoissa. Kala liikkuu useimmiten yksin tai pareittain.

Loistosormikokkia voidaan pitää merivesiakvaarioissa.

## Lähteet
Colemaniitti

**Colemaniitti** (Ca2B6O11·5H2O) on merkittävimpiä boorimalmimineraaleja. Kidejärjestelmä on monokliininen. Mineraali on väritön tai se on väriltään valkoinen, harmaa tai kellertävä. Viiru on valkoinen ja murros on simpukkamainen tai rosoinen. Mineraali on läpinäkyvä tai läpikuultava ja siinä on lasin- tai timantinkiiltoa. Colemaniittia syntyy lämpimissä ja kuivissa olosuhteissa booripitoisten geotermisten lähteiden maastossa. Sitä löytyy samoista paikoista kuin kipsiä, selestiiniä, kalsiittia ja boraatteja.

## Lähteet

## Aiheesta muualla
* Webmineral: Colemanite Mineral Data 
* Mindat: Colemanite 
* Handbook of Mineralogy: Colemanite (pdf)
Pyhän perheen kirkko (Gaza)

**Pyhän perheen kirkko** () on  Palestiinassa Gazan kaupungissa sijaitseva, ainoa Gazan kaistalla toimiva roomalaiskatolinen kirkko. Se kuuluu Jerusalemin latinalaisen patriarkaatin piiriin. Kirkko on järjestänyt muiden tehtäviensä lisäksi opetus- ja päiväkotitoimintaa sekä kahden sisarjärjestön ylläpitämää vammaisia auttavaa laitostoimintaa.

Seurakunta on Israelin–Palestiinan konfliktin yhteydessä kärsinyt pommitusvaurioita. Esimerkiksi heinäkuussa 2025 Israelin puolustusvoimien tekemä ilmaisku osui kirkkoon, minkä seurauksena kolme ihmistä kuoli ja useita, mukaan lukien kirkon pappi, haavoittui.

## Katso myös

* Palestiinalaiskristityt

## Lähteet
Länkipohjan paloasema

**Länkipohjan paloasema** sijaitsee Jämsässä Längelmäellä osoitteessa Hirsikankaantie 14. Se toimii Keski-Suomen pelastuslaitoksen alaisuudessa. Paloasemalla toimii Längelmäen Vapaaehtoinen Palokunta r.y. 

## Lähteet

## Aiheesta muualla

* Keski-Suomen pelastuslaitos (verkkosivut)
Discworld II

**Discworld II: Missing presumed...!?** tai **Discworld II: Mortality Bytes!** on Perfect Entertainmentin kehittämä ja julkaisema seikkailupeli. Peli on julkaistu vuonna  DOSille ja Windowsille, sekä seuraavana vuonna PlayStationille ja Sega Saturnille.

## Tarina
Peli perustuu Terry Pratchettin luomaan Kiekkomaailmaan kuten edeltävä peli *[[Discworld (videopeli)|Discworld]]*. Tarinassa Kuolema on lähtenyt lomille ja Kiekkomaailman asukkaat eivät kuole normaalisti vaan jatkavat zombieina tai kummituksina. Rincewindin pitää selvittää tilanne.

## Pelaaminen
Peli käyttää sarjakuvatyylistä piirrosgrafiikkaa. Eric Idle toimii Rincewindin äänenä. Käyttöliittymää on parannettu edellisestä osasta ja pelissä on useita eri kommentteja kun käyttää väärää esinettä, joka vähentää toistoa. Tuplaklikkaaminen poistumisreitillä nopeuttaa liikkumista.

## Lähteet

## Aiheesta muualla
*
Joan García

**Joan García Pons** (s. 4. toukokuuta 2001 Sallent, Espanja) on espanjalainen jalkapalloilija, pelipaikaltaan maalivahti. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa.

## Lähteet

## Aiheesta muualla
Roony Bardghji

**Roony Bardghji** (s. 15. marraskuuta 2005 Kuwait) on ruotsalainen jalkapalloilija, pelipaikaltaan oikea laitahyökkääjä. Hän edustaa Espanjan korkeimmalla sarjatasolla Primera Divisiónissa pelaavaa FC Barcelonaa. Hän kuuluu myös Ruotsin maajoukkueeseen.

## Ura

### Seurajoukkueura
Bardghji siirtyi vuonna 2020 Malmöstä FC Kööpenhaminaan. Kaudella 2021–2022 Bardghji pelasi 13 Tanskan Superliigan ottelua, joissa hän teki kaksi maalia, sekä kaksi Konferenssiliigan ottelua. Kaudella 2022–2023 hän pelasi 19 Tanskan Superliigan ottelua, joissa hän teki kolme maalia. Mestarien liigassa hän pelasi kaudella 2022–2023 kaksi ottelua. Kaudella 2023–2024 Bardghji pelasi Tanskan Superliigassa 23 ottelua, joissa hän teki seitsemän maalia. Mestarien liigassa hän pelasi neljä ottelua ja teki maalin 8. marraskuuta 2023 ottelussa Manchester Unitedia vastaan. Toukokuussa 2024 Bardghjin polven eturistiside repesi harjoituksissa ja hän joutui pitkälle sairauslomalle. Bardghji palasi kentille maaliskuun lopussa 2025 ja pelasi lopulta viisi Tanskan Superliigan ottelua kaudella 2024–2025. 

Bardghji siirtyi heinäkuussa 2025 FC Barcelonaan 2 miljoonan euron siirtosummalla. Hän allekirjoitti Barcelonan kanssa nelivuotisen sopimuksen. Hän teki ensimmäisen maalinsa Barcelonan pelaajana 6. joulukuuta 2025 La Ligan ottelussa Real Betisiä vastaan.

### Maajoukkueura
Bardghji on pelannut Ruotsin alle 17- ja alle 21-vuotiaiden maajoukkueissa. Bardghji teki debyyttinsä Ruotsin A-maajoukkueessa 10. lokakuuta 2025 MM-karsintaottelussa Sveitsiä vastaan. Tammikuun 3. päivään 2026 mennessä Bardghji on pelannut kolme A-maaottelua. 

## Lähteet

## Aiheesta muualla
Percy Barnevik

**Nils Percy Barnevik** (13. helmikuuta 1941 Simrishamn – 18. heinäkuuta 2025 Tukholma) oli ruotsalainen yritysjohtaja, joka toimi sähkötekniikkayritys ABB:n ja sitä edeltäneen Asea-yhtiön toimitusjohtajana. Hän toimi myös muun muassa konepajayritys Sandvikin ja rakennusyhtiö Skanskan hallituksen puheenjohtajana. Vuonna 1997 hänet nimitettiin Peter Wallenbergin seuraajaksi Wallenbergin suvun Investor-sijoitusyhtiön hallituksen puheenjohtajana. Siinä tehtävässä hän oli muun muassa järjestämässä ruotsalais-brittiläistä Astra Zeneca -lääketeollisuusfuusiota 1999. Hän istui myös yhdysvaltalaisten DuPontin ja General Motorsin hallituksissa.

Percy Barnevik syntyi Simrishamnissa Skånessa mutta varttui Ruotsin länsirannikon Uddevallassa kirjapainoyrittäjän poikana. Hän suoritti ekonomitutkinnon Göteborgin yliopistossa ja opiskeli myös Stanfordin yliopistossa Kaliforniassa. Hän toimi Sandvik-yhtiön varatoimitusjohtajana kunnes hänet vuonna 1980 kutsuttiin Wallenbergien omistaman Asean johtoon. Hän oli keskeinen vaikuttaja Asean (ml. suomalaisen Strömbergin) ja sveitsiläisen Brown, Boveri & Cie.:n onnistuneessa yhdistymisessä maailmanlaajuiseksi sähkövoimatekniikka- ja automaatiojätiksi. Barnevik jäi ABB:sta eläkkeelle 1996, mutta toimi vuoteen 2002 asti Investorin, vuoteen 2004 Astra Zenecan ja vuoteen 2009 asti General Motorsin hallituksessa.

Toimiessaan kahdeksan vuotta Asean ja yhdeksän vuotta sen seuraajan ABB:n toimitusjohtajana Barnevikin onnistui 87-kertaistaa yhtiön pörssiarvo, 60-kertaistaa nettotulos ja 30-kertaistaa liikevaihto. Eläkkeelle jäädessään 1996 Barnevik sai kertakorvauksena 148 miljoonaa Sveitsin frangia eli noin sata miljoonaa euroa. Muutama vuosi myöhemmin ABB:n menestys lähti laskuun niin, että vuosina 2000–2002 yhtiön osakekurssi romahti 54,50 frangista alle 15 frangiin. Kun Barnevikin ja hänen seuraajansa Göran Lindahlin suuret ”kultaiset kädenpuristukset” tulivat julki samana päivänä jolloin ABB ilmoitti valtavista tappioista vuodelta 2001, asiasta nousi Ruotsissa valtava kohu. Barnevikin piti luopua Investor-yhtiön hallituksen puheenjohtajuudesta ja lopulta palauttaa noin 60 miljoonaa euroa takaisin ABB:lle.

Barnevik sijoitti suuria summia hyväntekeväisyyteen, muun muassa kymmenisen miljoonaa euroa perustamaansa Hand in Hand -nimiseen avustusjärjestöjen ryhmittymään, joka pyrkii lievittämään köyhyyttä maailmassa muun muassa kannustamalla Intian kastittomia naisia yritystoimintaan.

Vuonna 2011 Bonnier julkaisi Barnevikin muistelmakirjan *Jag vill förändra världen*.

Barnevik kuoli 84-vuotiaana aivoinfarktiin.

## Lähteet
Gorodenka (Viro)

**Gorodenka** on entinen kylä Virossa, joka on nykyisin osa Itä-Virumaan Alutagusen kunnan Kuningakülaa. Kylä sijaitsi Narvanjoen rannalla sekä sen sivujoen Gorodenka ojan suulla. Paikalla on yhä asutusta. 

Varhaisin maininta Gorodenkan nimestä on vuodelta 1747 muodossa *Gorodinka*. Nimi perustuu luultavasti venäjän murresanaan *gorodina* (городина), joka on tarkoittanut muun muassa linnoitusta tai aitausta. Nimi viittasi alun perin paikalla sijainneeseen majataloon. Kylässä oli majatalo vielä 1800- ja 1900-lukujen vaihteessa.

Gorodenkan kylä kehittyi 1700-luvulla lasitehtaan ympärille. Tehtaan perustamisvuosi ei ole tiedossa, mutta se on luultavasti perustettu noin vuonna 1754, jolloin puun vienti Narvasta kiellettiin. Kylän läheltä on saatu sekä lasin valmistamiseen tarvittavaa hiekkaa että puuta polttoaineeksi ja potaskan valmistamiseen. Tehtaalla tuotettu lasi kuljetettiin jokea pitkin Narvaan, josta edelleen Pietariin. Lasitehdas lopetti toimintansa vuonna 1768 ja työläiset siirtyivät muualle Viroon.

Kylään perustettiin saha vuonna 1913. Vuonna 1922 Gorodenkassa oli 17 asukasta. Kylässä oli kappeli sekä lossiyhteys Omutin (Otradnojen) kylään.

Gorodenka liitettiin Kuningakülaan vuonna 1977. Nykyisin kylän alueella sijaitsee Punamäen rajavartioasema.

## Lähteet
Gorodenka

**Gorodenka** voi tarkoittaa seuraavia:

## Asutusnimenä
* Gorodenka, entinen kylä Virossa Itä-Virumaalla

* Horodenka (venäjäksi *Gorodenka*), kaupunki Ukrainan Ivano-Frankivskin alueella

## Vesistöjä
* Gorodenka oja, Narvanjoen sivujoki Virossa.
Scream (elokuvasarja)

**Scream** on yhdysvaltalainen slasher-elokuvasarja, johon kuuluu seitsemän elokuvaa, televisiosarja, oheistuotteita ja pelejä. Ensimmäiset neljä elokuvaa ohjasi Wes Craven. Sarjan loi Kevin Williamson, joka käsikirjoitti kaksi ensimmäistä elokuvaa sekä neljännen ja palaa ohjaamaan seitsemännen elokuvan. Ehren Kruger kirjoitti kolmannen osan. Viidennen ja kuudennen osan ohjasivat Matt Bettinelli-Olpin ja Tyler Gillet ja niiden käsikirjoittajina toimivat Guy Busick ja James Vanderbilt, kun taas Kevin Williamson toimi vastaavana tuottajana. Dimension Films tuotti neljä ensimmäistä elokuvaa. Viidennestä elokuvasta alkaen oikeudet siirtyivät Spyglass Media Groupille ja Paramount Pictures hoitaa levityksen. Elokuvasarja on tuottanut yli 910 miljoonaa Yhdysvaltain dollaria maailmanlaajuisesti.

Neve Campbell, Courteney Cox, David Arquette ja Roger L. Jackson (Ghostface-tappajien ääni) esiintyivät viidessä ensimmäisessä elokuvassa ja palaavat myös seitsemänteen. Cox ja Jackson toistivat roolinsa myös kuudennessa elokuvassa ja ovat ainoat näyttelijät, jotka ovat esiintyneet kaikissa tähänastisissa elokuvissa. Cox on lisäksi ainoa näytteliijä, joka on ollut kuudessa peräkkäisessa kauhuelokuvassa. Hayden Panettiere esiintyy neljännessä ja kuudennessa elokuvassa, kun taas Melissa Barrera, Jenna Ortega, Mason Gooding ja Jasmin Savoy Brown esiintyvät viidennessä ja kuudennessa elokuvassa; Gooding ja Brown nähdään myös seitsemännessä osassa. Jamie Kennedy ja Liev Schreiber esiintyvät kolmessa ensimmäisessä elokuvassa. Skeet Ulrich näyttelee ensimmäisessä elokuvassa ja tekee cameo-esiintymisiä viidennessä ja kuudennessa. Marley Shelton esiintyy neljännessä ja viidennessä, ja Jack Quaid esiintyy viidennessä ja cameo-roolissa kuudennessa. Lisäksi Heather Matarazzo tekee cameo-esiintymisiä kolmannessa ja viidennessä elokuvassa ja Nancy O'Dell toisessa, kolmannessa ja neljännessä. Koska Drew Barrymore esiintyi ensimmäisen elokuvan ikonisessa avauskohtauksessa ja sen julisteessa, hänet liitetään vahvasti elokuvasarjaan. Elokuvissa on ollut mukana myös monia tunnettuja näyttelijöitä yksittäisissä tukirooleissa tai cameoissa.

Elokuvat *[[Scream (elokuva)|Scream]]* (1996), *[[Scream 2]]* (1997), ''Scream'' (2022) ja *[[Scream VI]]* (2023) saivat paljon kiitosta kriitikoilta. *[[Scream 3]]* (2000) ja *[[Scream 4]]* (2011), joka oli Cravenin viimeinen elokuva, saivat sekavampaa vastaanottoa, mutta molemmat on myöhemmin arvioitu uudelleen ja neljättä osaa on pidetty sarjan paluuna juurilleen. Taloudellisesti kolme ensimmäistä elokuvaa sekä viides ja kuudes menestyivät hyvin lipputuloissa, kun taas neljännen elokuvan tuotto Yhdysvalloissa jäi odotettua heikommaksi. Elokuvasarja on voittanut useita palkintoja ja saanut lukuisia ehdokkuuksia, mukaan lukien MTV Movie Awardsin parhaasta elokuvasta kahdesti: *Scream* vuonna 1996 ja *Scream VI* vuonna 2023.

## Lähteet
Discworld (videopeli)

**Discworld** on Perfect 10 Productionsin ja Teeny Weeny Gamesin kehittämä ja Psygnosisin julkaisema seikkailupeli. Peli on julkaistu vuonna  DOSille, Macintoshille ja PlayStationille, sekä seuraavana vuonna Sega Saturnille.

Sega Saturn -version kehitykseen mennessä pelin kaksi kehittäjää yhdistyivät Perfect Entertainmentiksi. Pelille julkaistiin seuraaja *[[Discworld II]]*.

## Tarina
Peli perustuu Terry Pratchettin luomaan Kiekkomaailmaan. Tarina on sovitus vuoden 1989 kirjasta *[[Vartijat hoi!]]*. Tarinassa mystinen ryhmä kutsuu lohikäärmeen Ankh-Morporkiin ja yrittää asettaa oman kuninkaan hallitsemaan kaupunkia. Kirjasta eroten päähenkilö on Rincewind, jonka on ratkaistava asiat.

## Kehitys
Kiekkomaailmaan perustuvien seikkailupelien suunnittelijana toimi Gregg Barnett, joka kertoi lukeneensa sarjan kirjat ennen pelien tekemistä. Kirjoja oli tuolloin julkaistu 9&ndash;10 ja hän huomasi niissä asioita, joita voisi käyttää keskusteluissa, tapahtumissa tai ratkaistavissa pulmissa. Terry Pratchett suostui keskustelemaan pelien tekemisestä, koska silloin oli jo suunnitelma peleille. CD-ROM -versioon yritettiin saada ääninäyttelijäksi John Cleese, joka ei ollut kiinnostunut, ja hänen sijaansa Eric Idle suostui Rincewindin ääneksi. Pelin suunnitelmana oli, että jos asioita seuraa askel kerrallaan se johdattaa pelaajaa.

## Lähteet

## Aiheesta muualla
*
Mustikanlaikkupikari

**Mustikanlaikkupikari** (*Valdensinia heterodoxa*) on sieni, joka on mustikalla ja sen sukuisilla kasveilla leviävä ja sen kasvustoja tuhoava. Suomesta sitä on tavattu vuonna 2000 ja vuonna 2025 se vaikuttaa yleistyneen ja levinneen lounaispainotteisesti. Se ei pilaa mustikan marjaa eikä oe vaarallinen ihmiselle, mutta heikentää satoa kymmenillä prosenteilla. Sen itiöt ovat tuntomerkillisen suuret ja haaroittuvat.

## Lähteet
Susanne Ehnbåge

**Susanne Järkbratt Ehnbåge** (s. 28. kesäkuuta 1979) on ruotsalainen yritysjohtaja.

Ehnbåge valmistui Göteborgin yliopistosta ja on oppiarvoltaan kauppatieteiden maisteri. Hän on toiminut Lindexin toimitusjohtajana vuodesta 2018 ja lisäksi Stockmann-konsernin toimitusjohtajana vuodesta 2023. Häntä edelsi Stockmannin toimitusjohtajana Jari Latvanen. Ehnbåge oli aiemmin toiminut SIBA-yhtiön toimitusjohtajana ja NetOnNet Groupin operatiivisena johtajana.

## Lähteet
Gurre

**Gurre** on taajama Helsingørin kunnassa Tanskassa. Taajamassa oli 410 asukasta vuoden 2025 alussa.

## Väestökehitys

## Katso myös
* Gurren linna

## Lähteet

## Aiheesta muualla
Hornbæk-Dronningmølle

**Hornbæk-Dronningmølle** on taajama Helsingørin ja Gribskovin kuntien alueella Tanskassa. Taajamassa oli 5&nbsp;228 asukasta vuoden 2025 alussa.

## Väestökehitys

## Lähteet

## Aiheesta muualla
Eeva-Leena Eklund

**Eeva-Leena Eklund** (s. 1972 Pori) on suomalainen kuvataiteilija. Hän on käyttänyt taiteen välineinä maalausta, valokuvausta ja installaatioita.

Eklund on osallistunut yksityis- ja ryhmänäyttelyihin muun muassa Helsingissä, Oulussa, Turussa ja Berliinissä. Hän on valinnut taiteeseen aiheita arkipäiväisistä tapahtumista ja havainnoista. Vuonna 2020 Eklundilta tilattiin ensimmäisenä suomalaisena taiteilijana teos Emman ja Saastamoisen säätiön InCollection-sarjaan. Hänen teoksiaan kuuluu Helsingin taidemuseo HAM:n, Jenny ja Antti Wihurin rahaston, WAM Turun kaupungin taidemuseon ja Suomen valtion kokoelmiin.

## Lähteet
Lars Larsen

**Lars Larsen** (6. elokuuta 1948 – 19. elokuuta 2019) oli tanskalainen liikemies ja Jyskin perustaja. Hän avasi ketjun ensimmäisen liikkeen vuonna 1949 Aarhusiin. Larsen tuli myös tunnetuksi esiintymällä itse Jyskin televisiomainoksissa. Huonekaluliikeketjun lisäksi hänellä oli matkailutoimisto Larsen Rejser, jonka hän myi vuonna 1998 Sveitsiin. Vuonna 2004 ilmestyi Larsenin omaelämäkerta *Go' daw jeg hedder Lars Larsen – Jeg har et godt tilbud*, joka jaettiin kaikkiin Tanskan kotitalouksiin.

Larsen kuoli vuonna 2019 nopeasti edenneeseen maksasyöpään. Hän oli 71-vuotias.
## Lähteet
Gurren linna

**Gurren linna** oli Tanskassa nykyisen Helsingørin kunnan alueella sijainnut kuninkaallinen linna, jonka perustajana pidetään Eerik Menvediä. Se oli merkittävässä asemassa etenkin 1300-luvulla, jolloin Valdemar Atterdag asui siellä. Myös Margareeta I ja Eerik Pommerilainen oleskelivat linnassa usein. Muut linnat, erityisesti Kronborg, syrjäyttivät sittemmin Gurren, ja se jäi rappeutumaan 1500-luvun alussa. Linnasta ovat jäljellä enää rauniot, jotka ovat innoittaneet monia taiteilijoita. Esimerkiksi itävaltalainen Arnold Schönberg sävelsi J. P. Jacobsenin Gurre-aiheisia runoja.
## Kuvia

Gurre slot-2007.jpg|Rauniot vuonna 2007
GurreSlotGrundtegning.gif|Linnan pohjapiirros
Thorvald Niss - Gurre Slot i måneskin - 1890.png|*Gurre Slot i måneskin* (Thorvald Niss, 1890)

## Lähteet

## Aiheesta muualla
Sara Bee

**Sara Mariam Beldjerd** (taiteilijanimeltään **Sara Bee**, s. 16. heinäkuuta 1999 Seinäjoki) on suomalainen laulaja-lauluntekijä, joka yhdistelee musiikissaan rappia, poppia ja R&B:tä. Hän julkaisi kesäkuussa 2025 *Iconic*-kappaleen, joka sai TikTokissa suosiota käyttäjien tekemien videoiden avulla, joissa kuului pätkä kappaleesta. Näitä videoita oli jo ennen kappaleen varsinaista julkaisua yli 3 000. Myös julkisuuden henkilöt kuten Niko Saarinen osallistuivat trendiin.

Muita Beldjerdin suosittuja singlejä ovat keväällä 2025 julkaistu Spotifyn Top 50 -listalle päässyt, Aresin kanssa tehty *Luuleks*. Vuoden 2024 single *Loyal* oli Basson kevään 2024 soitetuin kotimaan kappale.

Beldjerd löysi rap-musiikin veljensä kautta ja kuunteli nuorena muun muassa Eminemiä ja 50 Centiä. Popin hän oppi Rihannalta ja Britney Spearsilta. Hänellä on algerialaiset sukujuuret.

Beldjerd on levyttänyt huhtikuusta 2023 lähtien Warner Music Finlandin alaiselle Monsp Recordsille. Laulajan uransa ohella hän on esittävän taiteen alalla toimivan, 19. marraskuuta 2024 perustetun Sara Bee Oy:n hallituksen jäsen.

## Julkaisut

### Albumit
* *Baddie Issues* (2025)

### Singlet

* ”Päiväkoti” (2022)
* ”Baby Boo” (2022)
* ”Epäkunnossa” (2022)
* ”Herkkis” (2023)
* ”Pick Me” (2023)
* ”Dreamgirl” (2023)
* ”Sääntöi” (2023)
* ”5 AM” (2024)
* ”Loyal” (2024)
* ”Kylmä” (2024)
* ”Baddie” (2024)
* ”Yks mun ex” (2024)
* ”HARLEY QUINN” (2024, Senyan kanssa)
* ”Elina” (2024)
* ”Menolippu” (2025)
* ”Palava ote” (2025, Isaac Senen kanssa)
* ”Anna mä vien” (2025, Inan kanssa)
* ”Luuleks” (2025, Aresin kanssa)
* ”Olla ku mä” (2025, Etan kanssa)
* ”Avaimet mun kiesiin” (2025, Vj:n kanssa)
* ”Solmui” (2026)

## Lähteet




## Aiheesta muualla
* Warner Music Live: Sara Bee
Næstved Tidende

**Næstved Tidende** oli tanskalainen sanomalehti, joka ilmestyi Næstvedissä vuodesta 1866 vuoteen 2005, jolloin se yhdistyi *[[Sjælland Tidende]]n* kanssa *[[Sjællandske]]*-lehdeksi.
## Lähteet
Dagbladet Ringkjøbing-Skjern

**Dagbladet Rinkjøbing-Skjern** (vuoteen 2007 *Ringkjøbing Amts Dagblad*) on tanskalainen vuonna 1880 perustettu sanomalehti, joka ilmestyy Ringkøbing-Skjernin kunnassa.
## Lähteet

## Aiheesta muualla
* Lehden verkkosivut
Guowang

**Guowang** (; 'kansallinen verkko') on Kiinassa kehitetty kaksikäyttöinen matalalle Maan kiertoradalle (LEO) sijoitettava laajakaistayhteyksiä tarjoavien tietoliikennesatelliittien konstellaatio. 

Ensimmäisenä laukaistut kymmenkunta Guowang-satelliittia ovat koe- ja testisatelliitteja. Testisatelliittien laukaisut alkoivat kesällä 2023 ja ovat jatkuneet myös vuonna 2025. Operatiiviseen, megakonstellaatioksi luonnehdittuun kokonaisuuteen on tarkoitus kuulua noin 13&nbsp;000 satelliittia. Suunnitelluista satelliiteista 6&nbsp;080 pyritään viemään 500–600 kilometrin LEO-radoille ja 6&nbsp;912 satelliittia noin 1&nbsp;145 kilometrin korkeudessa oleville kiertoradoille. Operatiivisten satelliittien laukaisu aloitettiin joulukuussa 2024. Hainanin saarella sijaitsevasta Wenchangin avaruuskeskuksesta laukaistu Pitkä marssi 5B -kantoraketti vei 16. joulukuuta 2024 kymmenen Guawang-satelliittia. Kesäkuuhun 2025 mennessä operatiivisia satelliitteja on ammuttu 1&nbsp;010 – 1&nbsp;180 kilometrin korkeudessa oleville kiertoradoille yhteensä 34 kappaletta. 

Koska kantorakennien laukaisuja tarvitaan paljon satelliittien viemiseksi radalleen, megahankkeen on arvioitu edistävän Kiinan tulevien kantorakettien suunnittelua osien kierrättämistä edistävään suuntaan. YK:n erityisjärjestö ITU:lle esitettujen lupahakemusten mukaan vuoteen 2032 mennessä puolet suunnitelluista Guowang-satelliitteista eli lähes 6&nbsp;500 satelliittia voitaisiin jo laukaista avaruuteen.

Satelliittijärjestelmä on luonnehdittu yhdeksi Kiinan kahdesta tietoliikennesatelliittien megakonstellaatiosta (toinen on nimeltään Qianfan, 'tuhat purjetta'), jotka ovat kiinalainen vastine Starlink-hankkeelle. Guowang-satelliiteilla voidaan luoda tietoliikenneyhteyksiä muun muassa laivoihin, ja Kiinan on raportoitu jo testanneen satelliittijärjestelmänsä toimintaa rannikkovartioston alusten ja sotilaallisten ohjusten kanssa Taiwanin aluevesien lähistöllä.

## Lähteet
Hannu Huttunen

**Hannu Huttunen** on suomalainen yritysjohtaja.

Huttunen on koulutukseltaan kauppatieteiden maisteri ja talousekonomi. Hän valmistui Oulun yliopistosta vuonna 1993 pääaineenaan laskentatoimi. Hän on yksi kolmesta ensimmäisestä Oulun yliopistosta valmistuneesta talousekonomista. Huttunen toimi johtotehtävissä muun muassa NetHawkissa. Myöhemmin hän oli Bittiumin toimitusjohtaja, kunnes ilmoitti jättävänsä tehtävän lokakuussa 2022. Huttunen valittiin Oulun yliopiston vuoden alumniksi 2018.

## Lähteet
The Colour of Magic (videopeli)

**The Colour of Magic** on Delta 4 Softwaren kehittämä ja Alternative Softwaren julkaisema seikkailupeli. Peli julkaistiin vuonna  Amstrad CPC:lle, Commodore 64:lle ja ZX Spectrumille.

## Pelaaminen
Peli on Terry Pratchettin *[[Kiekkomaailma]]*-kirjoihin perustuva tekstiseikkailupeli, joka seuraa sarjan ensimmäistä kirjaa *[[Magian väri]]*. Pelaaja omaksuu Rincewindin roolin ja peli jakaantuu neljään osioon. Pelissä on toisinaan graafinen esitys sijainnista. Epätavallisesti peli viittaa pelaajaan nimellä eikä toisessa persoonassa. Pelin parserissa on muitakin tekstiseikkailuille epätavallisia ratkaisuja.

## Lähteet

## Aiheesta muualla
*
Gullestrup

**Gullestrup** on taajama Herningin kunnassa Tanskassa. Taajamassa oli 1&nbsp;937 asukasta vuoden 2025 alussa.

## Väestökehitys

## Lähteet

## Aiheesta muualla
Hannaches

**Hannaches** on kunta Pohjois-Ranskassa Oisen departementissa Hauts-de-Francen alueella. Se sijaitsee noin 25 kilometriä Beauvais’n kaupungista luoteeseen.

Nykyinen Château d'Hannaches on rakennettu vuonna 1480. Sen rakennutti tänne Pays de Brayn alueelle vuonna 1453 saapunut bysanttilaisen emigrantti Georges Paléologue de Bissipat, joka oli paennut Konstantinopolista turkkilaisten vallattua sen. Nykyään linna toimii tapahtuma- ja juhlatilana.

## Lähteet

## Aiheesta muualla